তামিলনাড়ুর প্রয়াত মুখ্যমন্ত্রী জে জয়ললিতার মৃত্যুর পর অভিনেতা কমল হাসন টুইট করেছিলেন, ‘ওঁর উপর যাঁরা নির্ভরশীল ছিলেন, তাঁদের সমবেদনা জানাই’। সারা দেশ যখন জয়ললিতার মৃত্যুতে শোকাচ্ছন্ন, তখন তাঁর নাম পর্যন্ত উচ্চারণ না করে কটাক্ষমূলক এই টুইটকে ভাল চোখে দেখছেন না আম্মার ভক্তেরা। স্বভাবতই তামিল সেন্টিমেন্টে আঘাত লেগেছে কমলের এই টুইটে। যদিও অনেকেই মনে করছেন, আম্মাকে অসম্মান করা হয় এমন কিছু বলেননি কমল।